พอดีมีอาการเวลาปัสสวะแล้วมีอาการเจ็บอวัยวะเพศ ทานยาตัวนี้ได้มั้ยคะ แล้วต้องทานยังไงคะ
สวัสดีค่ะ อาการปัสสาวะแล้วเจ็บตรงอวัยวะเพศนั้น อาจจะเกิดจาก ภาวะกระเพาะปัสสาวะอักเสบ มาด้วยปัสสาวะแล้วเจ็บขัด มีเลือดปน มักเกิดในผู้หญิงได้บ่อยเพราะท่อปัสสาวะสั้น ทำให้เชื้อโรคผ่านเข้าไปได้ง่าย ร่วมกับผู้หญิงมักชอบกลั้นปัสสาวะทำให้มีการหมักหมมของเชื้อในกระเพาะปัสสาวะได้ง่าย สาเหตุอื่นๆเช่น กรวยไตอักเสบ สาเหตุและอาการคล้ายกับกระเพาะปัสสาวะอักเสบ ซึ่งมักมีอาการไข้สูง หนาวสั่นร่วมด้วย หรือเป็นแผลใดๆตรงอวัยวะเพศเช่นแผลถลอก แผลเริม แผลหูด พอปัสสาวะไปโดนแล้วทำให้ระคายซึ่งควรได้รับการวินิจฉัยที่แน่ชัดก่อนว่าเป็นภาวะใด ก่อนจะกินยาใดๆ การใช้ยาฆ่าเชื้อไม่ตรงกับโรคอาจทำให้เชื้อดื้อยา ถ้ามีอาการเป็นมาก รบกวนการใช้ชีวิต ปัสสาวะแสบ ควรไปพบแพทย์เพื่อตรวจเพิ่มเติมในเบื้องต้น ควรดื่มน้ำมากๆ ไม่กลั้นปัสสาวะ รับประทานยาแก้ปวด หรือยาแก้อักเสบที่ไม่ใช่สเตียรอยด์เพื่อบรรเทาอาการได้ หากปวดท้องน้อย งดการมีเพศสัมพันธ์ไปก่อน